༄༅། །རང་གཞན་ཆོས་ལ་བསྐུལ་བ་
བཞུགས་སོ། །
༄༅། །རྗེ་བཙུན་བླ་མ་སྐུ་དྲིན་ཅན་རྣམས་ཀྱི་ཞབས་ལ་ཕྱག་འཚལ་ཞིང་སྐྱབས་སུ་མཆིའོ། །
བརྩེ་བ་ཆེན་པོས་དུས་ཐམས་ཅད་དུ་རྗེས་སུ་བཟུང་དུ་གསོལ། ཁམས་གསུམ་སྣོད་བཅུད་
སྣང་གྲགས་ཆོས་འདི་རྣམས། །རི་བོང་རྭ་དང་ནམ་མཁའི་མེ་ཏོག་བཞིན། །མོ་གཤམ་བུ་
བཞིན་བྱེ་མའི་མར་ཁུ་བཞིན། །རུས་སྦལ་སྤུ་ཡི་གོས་བཞིན་གདོད་ནས་མེད། །དེ་ཕྱིར་
འདི་དག་ནམ་ཡང་སྐྱེ་འགག་མེད། །བདག་མེད་བདག་གི་མེད་ཅིང་གཟུང་འཛིན་མེད། །
ཡུལ་མེད་ཡུལ་ཅན་མེད་ཅིང་གཟུང་འཛིན་མེད། །འགྲོ་འོང་འཕོ་འགྱུར་མེད་ཅིང་མཚན་མ་
མེད། །སྤྲོས་པ་མེད་ཅིར་རྣམ་པར་རྟོག་པ་མེད། །འཕེལ་འགྲིབ་མེད་ཅིང་རྒྱུ་དང་འབྲས་བུ་
མེད། །ནམ་མཁའ་བཞིན་དུ་ཅི་ཡང་མེད་པའི་ཕྱིར། །གནས་ལུགས་ལ་ནི་སྣང་བ་ཙམ་དུའང་
མེད། །དེ་ལྟར་མེད་ཀྱང་སེམས་ཅན་འཁྲུལ་པ་ལ། །སྣ་ཚོགས་སྣང་བ་འདི་ནི་མེད་སྣང་སྟེ། །
རྨི་ལམ་སྒྱུ་མ་སྨིག་རྒྱུ་དྲི་ཟའི་གྲོང༌། །ཆུ་ཟླ་བཞིན་དུ་མེད་ཀྱང་ཡོད་པར་སྣང་། །རབ་རིབ་
ཅན་གྱི་མིག་གི་ནམ་མཁའ་ལ། །སྐྲ་ཡི་དོག་པ་གཟིང་བར་མཐོང་བ་ལྟར། །རྣམ་པར་ཤེས་
པའི་རབ་རིབ་རྒྱས་པ་ཡི། །སྣང་ གྲགས་ འདི་དག་མེད་ཀྱང་ཡོད་པར་མཐོང་། །དེ་ཕྱིར་
ཡོད་པར་སྒྲོ་བཏགས་ འཁྲུལ་བར་ཟད། །འཁྲུལ་བའི་དབང་གིས་ལས་ དང་ ཉོན་མོངས་
བསགས། །དེ་ཡི་འབྲས་བུ་འགྲོ་བ་དྲུག་ཏུ་སྨིན། །དེ་ཕྱིར་འཁྲུལ་བ་ཇི་སྲིད་མ་ཟད་པར། །
འཁྲུལ་སྣང་སྐྱེ་འཆིའི་འཁོར་ལོ་ཟད་མི་སྲིད། །དབུགས་ཀྱི་རྒྱུན་འདི་ཇི་སྲིད་མ་འགགས་
པར། །དེ་སྲིད་རྣམ་ཤེས་རྒྱུན་འདི་འགག་མི་སྲིད། །སེམས་དང་སེམས་འབྱུང་རྒྱུན་འདི་མ་
317

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
འགགས་པར། །ཁམས་གསུམ་འཁྲུལ་སྣང་འདི་ཡང་འགག་མི་སྲིད། །དེ་ཕྱིར་སྡུག་བསྔལ་
རང་བཞིན་ཁམས་གསུམ་ལས། །འདའ་བར་འདོད་པས་རྣམ་གཡེང་ཀུན་སྤངས་ཏེ། །བླ་
མ་དམ་པའི་ཞལ་གྱི་བདུད་རྩི་མཆོག །རྡོ་རྗེའི་རྣལ་འབྱོར་ཟབ་མོ་རབ་བསྒོམས་ན། །རླུང་
སེམས་ ལྷན་ ཅིག་ འགྱུ་ བའི་ རྒྱུན་ འདི་ འགག །དེ་ཕྱིར་གཟུང་འཛིན་ཀུན་རྟོག་མཚན་མ་
དང་། །སྤྲོས་པའི་ཚོགས་ཀུན་ངང་གིས་ཡལ་བའི་ཕྱིར། །འཁྲུལ་བ་འགགས་ཤིང་འཁྲུལ་
སྣང་དབྱིངས་སུ་ཡལ། །མ་ནོར་མ་འཁྲུལ་ཡང་དག་ཡེ་ཤེས་ཀྱི། །རྒྱ་མཚོ་ཆེན་པོ་ནང་ནས་
རྡོལ་བའི་ཕྱིར། །ཆོས་རྣམས་ཀུན་གྱིས་སྟོང་གཞི་ཆོས་ཀྱི་དབྱིངས། །གནས་ལུགས་ཟབ་མོ་
གང་ཡིན་མངོན་དུ་འགྱུར། །འཁྲུལ་ལུགས་འཁྲུལ་བའི་སྣང་བ་ནུབ་གྱུར་ཀྱང་། །མ་འཁྲུལ་
ཡེ་ཤེས་སྣང་བ་མངོན་དུ་འགྱུར། །གློ་བུར་དྲི་མའི་སྣང་བ་ཡལ་གྱུར་ཀྱང༌། །བདེ་གཤེགས་
སྙིང་པོ་སྣང་བ་མངོན་དུ་འགྱུར། །གཞན་དབང་ཀུན་བཏགས་སྣང་བ་ནུབ་གྱུར་ཀྱང་། །
ཆོས་ཉིད་ཡོངས་གྲུབ་སྣང་བ་མངོན་དུ་འགྱུར། །གཞན་བྱུང་རྣམ་ཤེས་སྣང་བ་ཟད་གྱུར་
ཀྱང༌། །རང་བྱུང་ཡེ་ཤེས་སྣང་བ་མངོན་དུ་འགྱུར། །ཆོས་ཅན་ཀུན་རྫོབ་སྣང་བ་ནུབ་གྱུར་
ཀྱང༌། །ཆོས་ཉིད་དོན་དམ་སྣང་བ་མངོན་དུ་འགྱུར། །སྡུག་བསྔལ་འཁོར་བའི་སྣང་བ་ཡལ་
གྱུར་ཀྱང་། །བདེ་ཆེན་མྱང་འདས་སྣང་བ་མངོན་དུ་འགྱུར། །དེ་ཕྱིར་ཡོད་མེད་མཐའ་ལས་
འདས་པ་དང་། །རྟག་དང་ཆད་པའི་མཐའ་གཉིས་བྲལ་བ་དང་། །སྒྲོ་འདོགས་སྐུར་འདེབས་
མཐའ་གཉིས་སྤངས་པའི་དབུས། །རང་བཞིན་འོད་གསལ་གཉུག་མ་ཕྱག་རྒྱ་ཆེ། །ལྷན་ཅིག་
སྐྱེས་སྦྱོར་ཤིན་ཏུ་རྣལ་འབྱོར་ཆེ། །ཆོས་རྣམས་ཀུན་གྱི་ཆོས་ཉིད་དེ་བཞིན་ཉིད། །སངས་
རྒྱས་མཉམ་སྦྱོར་ཤེས་རབ་ཕ་རོལ་ཕྱིན། །གང་གིས་ཐོས་པ་དེ་ལ་བདག་ཕྱག་འཚལ། །དེ་
ཐོབ་སླད་དུ་ལམ་ལ་རབ་བརྩོན་པས། །མི་རྟག་སྡུག་བསྔལ་བདག་མེད་མི་གཙང་ལུས། །
སྤངས་ནས་གཙང་བདག་བདེ་དང་རྟག་པ་ཡི། །ཆོས་སྐུ་ཐོབ་པར་མཛད་ལ་བདག་དང་
318

ཀུན་མཁྱེན་རྟོན་པ་བཞི་ལྔན།
པོད་བཅུ་གཅིག་པ།
རང་གཞན་ཆོས་ལ་བསྐུལ་བ།
ལགས། །དོན་མེད་འཇིག་རྟེན་བྱ་བ་རབ་སྤངས་ནས། །མི་རྟོག་ཏིང་འཛིན་ཟབ་མོའི་ཆུ་
རྒྱུན་གྱིས། །ཀུན་རྟོག་དྲི་མའི་ལྗན་ལྗིན་མ་ལུས་པ། །སྦྱོང་བར་གང་བརྩོན་དེ་ལ་བདག་
ཉིད་དང༌། །བྱེད་པ་བཅིངས་པའི་ཐབས་མཆོག་དམ་པ་ཡིས། །འཕོ་བའི་ཆགས་པ་མ་ལུས་
སྤོང་བ་དང༌། །འཕོ་མེད་ཆགས་ཆེན་ཀུན་ནས་རྒྱས་པ་ཡིས། །ཞུ་བདེ་འགྱུར་མེད་རྫོགས་
ལའང་བདག་དང་ལགས། །མ་རྟོགས་འགྲོ་ཀུན་དྲིན་ཅན་ཕ་མ་དང་། །སངས་རྒྱས་སྙིང་པོ་
་ལེགས་རྟོགས་ནས། །བཟོད་མེད་སྙིང་རྗེས་བདག་གཞན་བརྗེ་བ་དང་། །སྟོན་པ་
བཞིན་དུ་མཆོད་ལའང་རྗེས་ཡི་རང༌། །དེ་ལྟར་བདག་གཞན་མཉམ་པར་ཤེས་པ་ཡི། །རང་
གིས་ཉམས་ལ་རྗེས་སུ་དཔགས་ནས་ནི། །གཞན་ལ་གནོད་པ་མཐའ་དག་སྤོང་བ་དང་། །
ཀུན་ལ་ཕན་པ་བསྒྲུབ་ལའང་རྗེས་ཡི་རང༌། །ལོངས་སྤྱོད་ཆེད་དུ་ཆོས་མིན་མི་སྤྱོད་ཅིང་།
ཆོས་མཐུན་ངང་ནས་བྱུང་བའི་ལོངས་སྤྱོད་རྣམས། །ཞིང་བཟང་གཉིས་ལ་བཏབ་ན་ཚོགས་
གཉིས་ཀྱིས། །ལོ་ཏོག་རྒྱས་པར་མཛད་ལའང་ཐལ་མོ་སྦྱོར། །འཁོར་ལོས་སྒྱུར་རྒྱལ་ཐོབ་
ནས་དོར་བ་ལྟར། །ལུས་དང་ལོངས་སྤྱོད་ཕུན་ཚོགས་ཐོབ་གྱུར་ཀྱང་། །སྐད་ཅིག་ཙམ་གྱིས་
འདོར་བར་རབ་ཤེས་ནས། །སྙིང་པོ་ལེན་པར་མཛད་ལའང་བདག་ཡིད་རང་། །གཉེན་དང་
གྲོགས་བཤེས་འཁོར་དང་དབང་ཕྱུག་སོགས། །འཇིག་རྟེན་དཔལ་འབྱོར་ཕུན་སུམ་ཚོགས་
གྱུར་ཀྱང་། །འཁོར་བར་འཆིང་བྱེད་ཉིད་དུ་རྟོགས་གྱུར་ནས། །དབེན་པར་རྩེ་གཅིག་སྒྲུབ་
ལའང་རྗེས་ཡིད་རང་། །དགེ་བའི་རྩ་བ་གཞན་གྱིས་བྱས་མཐོང་ངམ། །ཐོས་དང་དྲན་ལས་
ཕྲག་དོག་མི་བྱེད་པར། །བསམ་པ་ཐག་པས་རྗེས་སུ་ཡི་རང་བར། །མཛད་པ་ཀུན་ལའང་
ཐལ་མོ་སྦྱར་སྙིང་འདོད། །ཅེས་པ་འདི་རྟོན་པ་བཞི་ལྡན་གྱིས་རང་གཞན་ཆོས་ལ་བསྐུལ་
བའོ།། །། མངྒ་ལཾ། བྷ་ཝན་ཏུ། (མ་དཔེ་ནི་འབྲས་གནས་བཅུའི་དཔེ་རྙིང་ཕྱི་ལ། ༡༥༤ དབུ་ཅན་བྲིས་མ་དང་།
གཞན་དཔེ་རྙིང་གདོང་རྟགས་མེད་པ་ཅན་དང༌། འཛམ་ཐང་པར་མ་ཡིན།)
།
319



ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
བར་སྐབས་སུ་ཐོར་བུ་བརྗོད་པ།